Llinguadocianu - Uiquipedia

# Llinguadocianu

### De Uiquipedia

El llinguadocianu ye una variedá dialeutal del occitanu.

## [editar] Dominiu llingüísticu

El llinguadocianu fálase en Francia, nos departamentos d'Aveyron, Lot, Lot-et-Garonne, Tarn-et-Garonne, Tarn, Aude, Hérault, y parcialmente, nos de Lozère, Haute-Garonne, Ariège, Gard, Dordogne, Cantal, Pirineos Orientales y Gironde.

## [editar] Rasgos principales

Dende'l puntu de vista fonéticu-hestóricu podemos señalar los siguientes rasgos, que carautericen al llinguadocianu nel diasistema occitanu.

- non palatalización de los llatinos ka, ga.

g a ll u > gal, c a b r a > cabra

- conservación de la -s final de los plurales, rasgu que comparte col gascón y el catalán y estrémalu del provenzal.

f l o r e s > flors, p o r t a s > pòrtas

- non palatalización, al sur del dominiu, del grupu llatinu kt.

f a c t u > fait, l a c t e > lait

- non vocalización de -l final (proveniente de -l o -ll), rasgu que lu opón al provenzal y al gascón.

s a l e > sal, b e ll u > bèl

- cayía de la -n proveniente de n intervocálica llatina. Esti rasgu compártelu col catalán.

v i n u > vi, b e n e > bé

- caltenimientu de les consonantes oclusives finales, carauterística ésta que lu avera al catalán.

l u p u > lop

## [editar] Númberu de falantes

Según un informe espublizáu pola Oficina del Altu Comisionáu de les Naciones Xuníes pa los Drechos Humanos, el númberu de falantes d'esta variedá taría en tornu a los dos millones.

## [editar] Referencies

BEC, Pierre. La langue occitane. Colección Que sais-je?, Paris, PUF, 1963

## [editar] Ver tamién

- Languedocien: Artículu de la Uiquipedia francesa

Retrieved from "http://ast.wikipedia.org../../../l/l/i/Llinguadocianu.html"

Categoría: Llingües

##### Views

- Artículu
- Discusión
- Revisión actual

##### Buscar

##### Otres llingües

- Català
- Deutsch
- English
- Español
- Français
- Occitan